
VENDIM

Nr. 112, datë 13.2.2020
PËR KALIMIN NË PËRGJEGJËSI ADMINISTRIMI TË AGJENCISË SHTETËRORE TË KADASTRËS, TË TRUALLIT ME SIPËRFAQE 620 m² DHE TË NDËRTESËS DYKATËSHE, ME SIPËRFAQE 116 m², PJESË TË PASURISË 1/156, ZONA KADASTRALE 1664, NJËSIA ADMINISTRATIVE FUSHË-KRUJË, BASHKIA KRUJË
Në mbështetje të nenit 100 të Kushtetutës dhe të nenit 13, të ligjit nr. 8743, datë 22.2.2001, “Për pronat e paluajtshme të shtetit”, të ndryshuar, me propozimin e zëvendëskryeministrit, Këshilli i Ministrave
VENDOSI:
1. Kalimin në përgjegjësi administrimi të Agjencisë Shtetërore të Kadastrës të truallit me sipërfaqe 620 (gjashtëqind e njëzet) m² dhe të ndërtesës dykatëshe, me sipërfaqe 116 (njëqind e gjashtëmbëdhjetë) m², pjesë të pasurisë 1/156, zona kadastrale 1664, Njësia Administrative Fushë-Krujë, Bashkia Krujë, sipas hartës kadastrale bashkëlidhur këtij vendimi, për ushtrimin e funksioneve administrative të Drejtorisë Vendore të Agjencisë Shtetërore të Kadastrës, Krujë.
2. Agjencisë Shtetërore të Kadastrës i ndalohet të ndryshojë destinacionin e përdorimit të pasurisë së përcaktuar në pikën 1, të këtij vendimi, ta tjetërsojë ose t’ua japë në përdorim të tretëve.
3. Ngarkohet Agjencia Shtetërore e Kadastrës për ndjekjen dhe zbatimin e këtij vendimi.

Ky vendim hyn në fuqi pas botimit në Fletoren Zyrtare.

Shenim: Siperfagia e konturuar me 1€ kuge ¢shté pasuria objekt i Projekt Vendimit.

